
AVIZ
asupra propuneri legislative pentru modificarea şi completarea Legii învăţământului nr.84/1995

În conformitate cu prevederile art. 95 din Regulamentul Camerei Deputaţilor, republicat, Comisia juridică, de disciplină şi imunităţi a fost sesizată, spre dezbatere şi avizare, cu propunerea legislativă pentru modificarea şi completarea Legii învăţământului nr. 84/1995, trimisă cu adresa nr. P.l.x- 25 din 11 februarie 2008, înregistrată  sub nr. 31/60 din 12 februarie 2008.

Camera Deputaţilor este prima Cameră sesizată, conform prevederilor art. 75 (1) din Constituţia României, republicată, şi art. 92 alin. (8) pct. 2 din Regulamentul Camerei Deputaţilor, republicat.
Potrivit prevederilor art. 61 din Regulamentul Camerei Deputaţilor, republicat, Comisia a dezbătut propunerea legislativă în şedinţa din 19 februarie 2008.



Membrii Comisiei au examinat iniţiativa  legislativă supusă avizării, expunerea de motive, avizul favorabil al Consiliului Legislativ nr. 1654 din 23.12.2007. Guvernul, în punctul său de vedere transmis cu adresa nr. 49 din 10.01.2008 precizează că nu susţine adoptarea iniţiativei legislative.


Cu ocazia dezbaterii, membrii Comisiei au constatat că din cauza declinului demografic şi din motive social-economice multe gradiniţe şi şcoli care funcţionau în localităţi din mediul rural, unele extrem de izolate, nu au mai putut fi menţinute deoarece Legea învăţământului şi Strategia de administrare şi gestionare a şcolii într-un mediu descentralizat prevăd efective minime pentru organizarea şi funcţionarea unităţilor de învăţământ preuniversitar, atât pentru cele cu personalitate juridică, cât şi pentru structurile acestora în teritoriu. 
Având în vedere cele constatate, membrii Comisiei au hotărât, cu unanimitate de voturi, avizarea negativă a propunerii legislative.
          În raport de obiectul şi conţinutul său, propunerea legislativă face parte din categoria legilor organice.

